Markvissari vinnubrögð og aukin fagmennska með 112 Theodór Þórðarson yfirlögregluþjónn í Borgarnesi er hokinn af reynslu af störfum að löggæslumálum . Í Skessuhorni vikunnar er rætt við hann um þær breytingar sem orðið hafa í fjarskiptamálum undanfarna áratugi . Hann segir m.a. að í dag sé Neyðarlínan , Fjarskiptamiðstöð ríkislögreglustjóra – FML , Tetrakerfið og ferilvöktunin ein samofin heild varðandi útköll lögreglu . Sé hringt í Neyðarlínuna er símtalið flutt yfir til FML strax og ljóst er að málið tengist lögreglunni . “ Ef um útkall er að ræða er staðsetning allra lögreglubíla á viðkomandi svæði skoðuð , án tillits til umdæmamarka lögreglu , og sá lögreglubíll sem næstur er vettvangi er sendur strax á staðinn og þá er Tetra-talstöðvarkerfið notað til að kalla upp viðkomandi lögreglubíl . “ Theodór segir þessa uppbyggingu Neyðarlínunnar og FML ásamt samvinnunni á milli þeirra og viðbragðsaðila hafa gefið mjög góða raun .